ANUNȚ
[bookmark: _GoBack]privind consultarea publică a proiectului de Decizie cu privire la amalgamarea voluntară a unităților administrativ-teritoriale
Primăria comunei Colicăuți informează publicul interesat despre organizarea consultării publice a proiectului de Decizie privind amalgamarea voluntară a unităților administrativ-teritoriale: comuna Colicăuți, comuna Bălcăuți, comuna Mărcăuți, satul Trebisăuți și comuna Corestăuți.
Proiectul de decizie are ca obiect aprobarea amalgamării voluntare a următoarelor unități administrativ-teritoriale:
· comuna Colicăuți;
· comuna Bălcăuți;
· comuna Mărcăuți;
· satul Trebisăuți;
· comuna Corestăuți.
Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapelor juridice și procedurale de analiză, consultare și fundamentare. Prin această decizie, autoritățile administrației publice locale își exprimă acordul formal privind constituirea unei unități administrativ-teritoriale amalgamate, având centrul administrativ în comuna Colicăuți.
Prin amalgamarea unităților administrativ-teritoriale participante se va constitui o unitate administrativ-teritorială cu o populație totală de 5 241 de locuitori, capabilă să asigure o administrare mai eficientă a resurselor și o prestare îmbunătățită a serviciilor publice.
Totodată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea unității administrativ-teritoriale amalgamate, în conformitate cu prevederile Legii nr. 225/2023 privind amalgamarea voluntară a unităților administrativ-teritoriale și ale Hotărârii Guvernului nr. 925/2023 privind aprobarea Metodologiei de amalgamare voluntară a unităților administrativ-teritoriale.
Proiectul de decizie și materialele aferente pot fi consultate:
· la sediul Primăriei comunei Colicăuți, r-nul Briceni – str. Ștefan cel Mare, 75;
· pe pagina web oficială a Primăriei comunei Colicăuți - https://primariacolicauti.md/ ;
· pe platforma guvernamentală https://particip.gov.md.
Modalitatea de participare
Cetățenii, reprezentanții societății civile, mediului de afaceri și toate persoanele interesate sunt invitați să prezinte recomandări și opinii asupra proiectului de decizie.
Recomandările pot fi expediate până la data de 28 iulie 2026, prin:
· e-mail: primaria.colicauti@apl.gov.md;
· depunere la sediul Primăriei comunei Colicăuți;
· prin poștă, la adresa Primăriei comunei Colicăuți.
Persoană responsabilă (pentru informații suplimentare vă puteți adresa):

Nume, prenume: Pidleac Mihaela
Funcția: Secretara Consiliului comunal Colicăuți
Telefon: 0247-42-3-38 // 068187866
E-mail: primaria.colicauti@apl.gov.md

